শরীয়তপুর প্রতিনিধি : খুলনা-চট্টগ্রাম মহাসড়কে শরীয়তপুর অংশের ৪০ কিলোমিটার সড়কের ৩৫ কিলোমিটারই বড় বড় খানাখন্দের সৃষ্টি হয়ে যান চলাচলে সম্পূর্ন অযোগ্য হয়ে পরেছে। সড়কটি এখন রীতিমত একটি মৃত্যুফাঁদে পরিনত হয়েছে। প্রতিদিনই ঘটছে দুর্ঘটনা। বারবার মেরামত করেও ব্যবহার উপযোগী করা যাচ্ছেনা সড়কটি। ১ ঘন্টার রাস্তা পাড়ি দিতে যাত্রীদের ব্যয় করতে ৪ থেকে ৫ ঘন্টা। সড়ক সংস্কারের নামে লোপাট হচ্ছে সরকারের কোটি কোটি টাকা। সড়ক বিভাগের প্রকৌলীদের সাথে হাত মিলিয়ে ঠিকাদারেরা গত তিন বছরে অন্তত ১৫ কোটি টাকা হাতিয়ে নিয়েছে। বুধবার একটি সংস্কার কাজে অনিয়ম পাওয়ায় কাজটি বন্ধ করে দিয়েছেন শরীয়তপুর জেলা প্রশাসক।